पाएं अपने शहर की ताज़ा ख़बरें और फ्री ई-पेपरडाउनलोड करें
इस वर्ष जहां किसान कोरोना संक्रमण के दूसरी लहर को देखते हुए लगाए गए लॉकडाउन के कारण किसान अपनी फसलों को नहीं बेच पा रहे हैं। वहीं पठारी इलाकों में हुई ओलावृष्टि से टमाटर और मिर्च की फसल को नुकसान हुआ है। पाठ इलाकों में ग्रीष्मकालीन मिर्च की खेती व्यापक पैमाने पर की जाती है। इस वर्ष इन इलाकों में करीब 2 हजार एकड़ जमीन पर मिर्च की फसल लग चूकी है।
अभी मिर्च के पौधे छोटे हैं। इस पर ओले गिरने से पौधे सो गए हैं। किसानों का कहना है कि पौधों का ग्रोथ प्रभावित हो सकता है। यदि मौसम ने साथ नहीं दिया तो मिर्च के पौधों को खराब होने से बचाना मुश्किल होगा। मिर्च उत्पादक किसान नुकसान से डरे हुए हैं। जिले के सन्ना, पंडरपाठ, सोनक्यारी, आस्मा, महुआ, महनई, सरधापाठ, बलादरपाठ सहित अन्य पठारी इलाकों में ग्रीष्मकालीन मिर्च की खेती बड़े पैमाने पर की जाती है। मई व जून में निकलने वाली मिर्च को किसानों के द्वारा मंडियों में भेजा जाता है। इसके साथ ही देश के कई महानगरों में चिल्ली सॉस बनाने वाली कंपनियों को यहां से सीधा सप्लाई जाता है। इस साल भी इसी बंपर लाभ की उम्मीद से किसानों से मिर्च लगाए हैं। पौधों का साइज अभी छोटा है लेकिन दो दिनों पहले पूरे पाठ इलाकों में ओलावृष्टि हुई है। कई खेतों में मिर्च के पौधे ओले से पूरी तरह ढंक गए थे। दूसरे दिन खेतों में पौधे सोए हुए नजर आए।
कर्ज लेकर लगाई थी फसल- जिले में इन दिनों प्राकृती की कहर इस तरह टूट पड़ा है कि लोग पूरी तरह बर्बाद हो गए हैं। दो दिनों पहले सन्ना क्षेत्र में अचानक से मौसम ने अपना रुख बदला और आंधी तूफान के साथ साथ भारी बारिश,गर्जना और व्रजपात के कहर ने पूरे क्षेत्र में तबाही मचा कर रख दिया। मौसम के परिवर्तन से क्षेत्र में जमकर ओले भी बरसे हैं। जिसके बाद किसानों की फसल भी पूरी तरह चौपट हो गयी है। सन्ना क्षेत्र के भवँर और लोरो पंचायत के किसानों का मिर्च, टमाटर, मक्का, बरबट्टी, मुंगगली, बैंगन जैसे सभी के फसल पूरी तरह से बर्बाद हो गए है। सन्ना क्षेत्र के भंवर पंचायत के पन्द्रूटोली सोनमुठ गांव के सन्यासी पिता बजरु,पिंटू पिता झक्कड़,दुबेश्वर पिता नयु राम ने बताया कि उनके द्वारा अपनी पूरी जमा पूंजी इन्ही फलसों की खेती में लगा दी थी। कई किसानों ने तो खेती के लिए खाद-बीज उधार में लाकर कर फसल उगाया था। लेकिन बीते दिन की मौसम परिवर्तन से बारिश और भारी मात्रा में ओलावृष्टि से किसानों के सभी फसल पूरी तरह चौपट हो गई।किसान अब शासन प्रशासन से मुवावजा की मांग कर रहें हैं।
प्रशासन को दी है जानकारी
ग्रापं भंवर के सचिव राजेन्द्र यादव ने बताया कि सूचना मिलने पर मौके मुआयना के लिए किसानों के खेत गए थे। जिसमें किसानों की फसल पूरी तरह बर्बाद दिख रही है। वहीं इसकी सूचना किसानों को मुवावजा के लिए उनके द्वारा प्रशासन को दे दी गई है।
जल्द मिलेगा मुआवजा
सन्ना तहसीलदार उदय राज सिंह ने बताया कि ओलावृष्टि से प्रभावित हुए किसानों की फसल के नुकसान का रिपोर्ट बनाने के लिए पटवारियों को निर्देशित किया गया है। जल्द से जल्द किसानों को मुवावजा दिलाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn